6. schôdza NR SR - 23.deň - B. popoludní
Dátum: 2024-01-25
Poslanec: Matovič, Igor (SLOVENSKO)
Druh vystúpenia: Vystúpenie v rozprave

115. Ďakujem pekne, kolegovia, kolegyne, tento deň, si mys... tento deň, si myslím, že sa zapíše naozaj do slávnej histórie samostatnej Slovenskej republiky, a obávam sa, že predbehne ten deň, kedy Mečiar pustil ten známy valec moci v Zlatej Idke, alebo noc dlhých nožov. To, čo tu Peter Pellegrini dnes urobil, kedy síce začiatkom tohto týždňa hovoril, že v žiadnom prípade on nebude obmedzovať opozíciu, aby rečnila, je atentát na spravodlivosť a nikdy to zo seba už nezmyje. Ja som išiel okolo Miletičky a tam Vietnamci majú na vešiakoch povešané takéto tričká (rečník ukázal na tričko, ktoré mal na sebe oblečené) a myslím si, že sú dosť výstižné, tak som si dovolil jedno, jedno svojho času kúpiť a myslím si, že od dnešného dňa je úplne legitímne, aby sme aj takýmto spôsobom istého človeka, ktorý je na tomto tričku spomenutý, konfrontovali. Dovoľte mi však na začiatok ešte sa vyjadriť k niečomu, čo sa udialo pred približne hodinou, kedy priamo na Úrade vlády priamo premiér, priamo predseda branno-bezpečnostného výboru, priamo poradca ministra spravodlivosti a ešte tuším štátny tajomník, či nie (?), tuším druhý poradca ministra spravodlivosti, ale povedzme inak, obvinený, obvinený, obžalovaný a podozrivý spoločne mali tlačovú konferenciu, kde teda víťazoslávne oznamovali národu, že počas obdobia, kedy som bol ministrom financií, našli vlastne, alebo v kancelárii ministra financií našli spis, ktorý sa týkal poľovníckej chaty. Tak keďže nedokážem už zvolať tlačovú konferenciu a novinári chcú k tomu reakciu, veľmi úzko to súvisí s prejednávaným zákonom, takže chcem sa k tomu vyjadriť. Ministra alebo z pozície, alebo z ministerstva financií som odišiel 23. decembra 2023, čiže jeden deň pred Vianocami. Po šiestich mesiacoch a pár dňoch, niekedy na konci júna, tam vo vedľajšej miestnosti vedľa, vedľa mojej kancelárie vraj teda našli, v úplne prázdnej miestnosti bol na poličke položený jeden jediný šanón a v tom šanóne, šanóne, čuduj sa svete, teda nejaké kópie nejakej komunikácie z poľovníckej chaty. Tak po prvé, ja som v tom čase pol roka ministrom financií nebol. Po druhé, nie je pravda to, čo tvrdil zločinec Fico, Para, Gašpar, Lindtner, myslím, že títo štyria tam na tej tlačovke boli, že to bol spis, ktorý som mal ja k dispozícii. Ja som v tom čase už šesť mesiacov na ministerstve financií nebol. Nie je pravda, že tá kancelária patrí ministrovi financií, lebo jednoducho tá kancelária nie je v moci ministra financií, nie je tam, nesedí tam ani sekretárka ministra financií, je to vedľajšia kancelária vedľa ministra financií, ale spadá organizačne pod GTSU. Zároveň pre každého normálneho človeka, normálneho, keď sa voliči SMER-u a HLAS-u považujú za normálnych, tak uznajú ten argument, keď sa nepovažujú za normálnych, neuznajú, nikto normálny by nenechal v kancelárii vystavený jeden šanón, ktorý by tam pol roka čakal, kým by ho tam teda niekto našiel. Mňa s tým oslovili hneď na konci júna, na druhý deň po tom, ako teda tam objavili šanón, po tom, jako som tam už pol roka nebol, čiže po tom, ako tam už päť mesiacov bol Edo Heger, a po tom, ako tam bol už minister financií úradníckej vlády, o ktorom teda je verejne známe, že popúšťal späť všetkých možných smerákov na ministerstvo financií, tak zrazu objavil vo vedľajšej kancelárii, cez ktorú každý deň chodil, zrazu objavil šanón. Takže keď sa ma hneď na druhý deň pýtal Adam Valček, a teda myslím si, že je to verejné tajomstvo, že je to teda človek veľmi úzko spätý s finančnou skupinou Penta, ktorá teda robí tú špinavú prácu pre, pre mafiu, ktorá nám vládne, na druhý deň sa hneď pýtal teda: podľa našich informácií sa objavil šanón, teda ktorý tam bol od čias ministra financií Matoviča. Tak som mu odpísal, že po prvé nie je pravda to, čo tvrdíte, že to bolo v kancelárii ministra financií, po druhé pol roka po tom, ako som z ministerstva financií odišiel a po tretie nepripadá vám trápne hovoriť o tom, že sa tam niečo našlo v kancelárii, cez ktorú minister financií chodí a pol roka to nikto nevidel, ten jediný šanón, ktorý tam bol, lebo nikto tam medzičasom v tej kancelárii nesedával. Takže keďže som mu teda vysvetlil, že tí, ktorí tam ten šanón podsunuli, si pomýlili trošku čas, že zmeškali sa minimálne tých šesť mesiacov a pár dní a pomýlili si miesto alebo teda miestnosť, že mali to dať teda už do kancelárie ministra a nie teda do kancelárie, ktorá s ministrom vôbec nesúvisí, tak Adam Valček, ktorý veľmi úslužne slúži Haščákovi v posledných rokoch, zmĺkol, lebo zistili, že hops, pomýlili sa v čase a v priestore. Takže Fico, Para, Lindtner a Gašpar dnes na tlačovke bohapusto klamali a len a len to svedčí o nich a myslím si, že kebyže sa tam robí daktyloskopia na tých spisoch, tak krásne by tam ešte možno dodnes boli stopy Para, Gašparu... Paru, Gašpara a podobných, ktorí teda možno si kopírovali spis, ku ktorému mali prístup ako obvinení, a tým pádom bez problémov si mohli urobiť kópiu zo spisu a tú kópiu podstrčiť na ministerstvo financií. Je trápne, že takto predseda vlády zneužíva priamo priestory úradu vlády, aby tam takéto čisto politické konšpiračné tlačové konferencie robil. Na druhej strane ale myslím si, že svedčí to o tom, že si uvedomuje, že pácha zločin a nemá argumenty, tak si potrebuje vymýšľať hocijaké sprostosti a dáva tomu váhu, že to komunikuje priamo z úradu vlády. Mrzí ma, že tu musíme takto už v podstate neviem ktorý týždeň bojovať proti zločinu voči spravodlivosti. Mrzí ma, že na tomto zločine sa takisto, keď som si pozrel, že kto tu zastupuje vládu, zúčastňuje aj Tomáš Taraba. Ja som si ťa, Tomáš, vážil za to, aký si mal postoj pri 200 eurách na dieťa a myslel som si, že v takýchto typických, klasických otázkach, by som povedal, konzervativizmu, kedy treba bojovať či za rodinu a za spravodlivosť, neuhneš, ale tým, že držíš s vládou a ešte aj teraz tu zastupuješ vládu, tak sa spreneveruješ základnému princípu konzervatívneho politika, a to je boj za spravodlivosť. Lebo bojovať za to, aby zločinci za zločiny nemali adekvátne tresty, resp. aby zločinci si sami sebe mohli nadeliť amnestiu a mohli udeliť beztrestnosť, nie je konzervatívne. To je mafiánske konanie a, bohužiaľ, všetci poslanci, dnes vás bolo 77, ste sa pochlapili pri teda dvoch kľúčových hlasovaniach, páchate vedome atentát na spravodlivosť, vedome pľujete do očí vašim voličom, lebo to, za čo si idete nadeliť amnestiu a beztrestnosť, je najmä rozkrádanie verejných financií, verejných zdrojov, ktoré po drobnom, po centíkoch, po eurách sa naskladali vaši voliči, a vy hovoríte, že keď niekto rozkrádal peniaze, ktoré vaši voliči po drobnom zbierali do štátneho rozpočtu, tak jednoducho tomu človeku treba nadeliť amnestiu, tomu človeku treba nadeliť beztrestnosť. A spoliehate sa na to, že vaši voliči ako také nejaké ovečky vám to zhltnú, budú to akceptovať a povedia vám, že to ste urobili správne. Ja vám hovorím, že robíte strašnú chybu. Myslím si osobne, že na základe tohto atentátu, ktorý páchate, Pellegrini nevyhrá prezidentské voľby. Myslím si osobne, že na základe tohto atentátu, ktorý páchate, natoľko pomôžete opozícii, že v skutočnosti sa potom možno ďalších osem, dvanásť, možno dvadsať rokov k moci vôbec ani nedostanete, lebo keď vy si myslíte, že donekonečna dokážete udržiavať milión, milión a pol ľudí v nevedomosti a že ten milión a pol ľudí vám bude pritakávať na to, že im dobre robí okrádanie a dobré a spravodlivé je, keď nadelíte si za to okrádanie sami sebe a svojim ľuďom a spolupáchateľom amnestiu, tak to ste na veľkom omyle. Áno, možno milión z tých vašich voličov je hlupákov a vôbec sa za to nehanbím, že to hovorím. Sú to jednoducho ľudia, ktorým dobre robí, že ich niekto klame. A oni ani nehľadajú argumenty a v živote ich ani nehľadali a nebudú hľadať, čiže tých oblbnete vždy a tých vždy budete mať. Ale sakra by som si na vašom mieste dával pozor, aby ste podceňovali myslenie pár stotisíc ľudí, ktorí vás v týchto voľbách volili, lebo sa nechali oklamať. Možno Pellegrinim alebo tým spolupracovníkom, eštébakom Migaľom, ktorý šíril teda bludy o našej rodine tesne pred voľbami v čase volebnej kampane, samozrejme, šírením hoaxov, konšpirácií počas covidu, následne počas vojny na Ukrajine, počas veľkej inflácie či už potravín, alebo všeobecne, tak ste oblbli týchto pár stotisíc ľudí. Ale ešte raz, vaši voliči sa skladajú z dvoch skupín. Milión hlupákov a pol milióna rozmýšľajúcich ľudí, ktorých ste len oklamali. Ale to oklamanie bude dočasné. Aj títo ľudia dnes, už aj z prieskumov to postupne vidieť, nie sú spokojní a nesúhlasia s tým, aby zločinci si mohli udeliť amnestiu alebo teda aby ste im ju, tú amnestiu, nadelili vy. A v tomto robíte strategickú chybu. Vy sa dnes nechávate oblbnúť vašimi lídrami, keď to tak mám nazvať, ktorí vám hovoria, áno, treba to urobiť a teraz, čím skorej, a potom bude pokoj. Nie, pokoj nebude. Vy nebudete mať pokoj a ja pevne verím, že aj na smrteľnej posteli budete banovať za tým, čo dnes, aký atentát na spravodlivosť páchate. Mečiar tiež nemal možno na začiatku výčitky svedomia, ale nakoniec tá amnestia, ktorú, ktorú udelil relatívne malému počtu ľudí, mu to všetko pokazila a na konci práve kvôli tej amnestii z tej politiky odišiel a zostalo to niečo, čo na ňom zostalo nalepené. A na vás naveky ako na sociálnych demokratoch zostane nalepené, že ste prvé nieže riešili ceny potravín, vyššie dôchodky alebo to, čo ste jednoducho ľuďom nasľubovali, nižšie ceny energií, ale že prvé od volieb kŕčovito ste sa snažili dosiahnuť jediné, aby za zločiny, ktoré či už priamo vy, alebo vedenie vašich strán s ľuďmi, s ktorými systematicky dvanásť rokov rozkrádali štát, aby za zločiny ste na konci alebo tí ľudia neboli potrestaní. Vaši voliči si to zapamätajú. Ja vám to teraz hovorím, vy môžete si povedať, jedným uchom dnu, druhým von, že však to, to tí naši voliči tak rozmýšľajú. A ja vám hovorím, že nie, všetkých voličov v strane SMER, HLAS, SNS alebo u Tarabu nemáte hlupákov. Vy si to tak myslíte, že tí voliči sú hlupáci, že oni vám to všetko zožerú. Ale ja vám hovorím, že približne tretina z tých ľudí je ochotná počúvať na argumenty. Už nebudete mať covid, už nebudete môcť šíriť bludy, konšpirácie, hoaxy. Už nebudete môcť strašiť vojnou na Ukrajine. Už nebudete môcť strašiť a vymýšľať si hlúposti pri inflácii. Jednoducho vám ten priestor na konšpirácie sa dramaticky zmenší a tých 500-tisíc rozmýšľajúcich vašich ľudí, ktorí vás teraz dočasne volili alebo v týchto voľbách volili, vás nabudúce voliť nebudú. Lebo my v opozícii si dáme sakra tú robotu, aby sme im to vysvetlili, ako krásne ste ich podviedli. Takže ja vás naozaj chcem z tohto miesta možno poprosiť, aby ste si to zvážili. Trochu prospechársky sa správajte, keď chcete mať politickú kariéru a chcete ešte niekedy vládnuť, nerobte ten atentát, ten zločin voči spravodlivosti, lebo vy nemáte všetkých voličov hlupákov. Povedať, že, alebo zmeniť Trestný zákon tak, že keď niekto dá v starej mene 21 mil. korún nejakému politikovi úplatok, to znamená 700-tisíc eur, že ten človek môže za to dostať podmienku, to nemá žiadna krajina, to nie je v súlade so zdravým rozumom, to nie je prispôsobenie trestných sadzieb civilizovanej Európe, ale to je vyrobenie zo Slovenska priestoru, na ktorý doslova pozývate skorumpovaných ľudí. Na Slovensku sa korupcia v budúcnosti sakra oplatí. Ísť do toho a uplácať 100-tisíc, 200-tisíc, 500-tisíc, 600-tisíc až do 700-tisíc s tým, že vám hrozí nejaká trápna podmienka? To sa oplatí. Samozrejme, že keď niekomu dáte úplatok pol milióna, čakáte takto zvyčajne z tých zrejmých sporov, ktoré, ktoré sa riešia za posledné roky, je zrejmé, že čakáte aspoň tak desať razy viac biznis. V prípade Pellegriniho, ten zobral 150-tisíc úplatok podľa dvoch, podľa dvoch svedkov a urobil biznis za 15,4 milióna. Nakúpil softvér v mene nás všetkých. 15,4 milióna, čiže to je koľkokrát? 150, to je presne tých stokrát. Čiže zobrať, jedno percento si zobral úplatok a stokrát väčšia zákazka išla človeku, ktorý teda ten super softvér, hodný v skutočnosti 28-tisíc, predal štátu za 15,4 milióna, presne takto to bude fungovať. Vy vytvárate doslova klondike pre zločincov len preto, aby ste si ochránili zadky za zločiny, ktoré ste v minulosti páchali. Alebo vari platí to, že vy teraz prijmete túto zmenu zákona, aby teda raz a navždy ste zmyli zo seba vinu a potom spätne zase vyženiete tie sadzby na také, aby teda boli plus-mínus rozumné a adekvátne zločinom, ktoré tí ľudia spáchajú? Vari toto je váš plán? Neviem, nikto vám nevidí do hlavy, ale myslím si, že tá najčernejšia predstava, ktorú by sme mohli mať, tak dnes by sme si ju realizovať mohli. Takíto rôzni nímandi, ako tuto teraz pán, čo išiel okolo, tí dnes rozhodujú o tom, že či vlastne zločinci za to, čo tu rozkrádali miliardy, miliardy eur, či vlastne budú potrestaní alebo nie. V normálnom bežnom civilizovanom živote, to by boli ľudia, ktorí sa pohybujú tak, alebo majú zákaz prístupu možno tak na päť kilometrov k parlamentu. Bežný človek po štyroch prehodených vetách by si povedal, že ani bicykel by si neoprel, ale nie, tuto sedí ako spravodajca. Človek, ktorý tri roky počas covidu, vojny na Ukrajine sršil na sociálnych sieťach len konšpiráciami, klamstvami, bludmi, hoaxami, jednoducho čím väčšia konina, tým chcel byť zaujímavejší. Dnes zákonodarca, dnes elita národa, toť, pozrite sa na to. Toto, toto tu bude rozhodovať o tom, že či zločinec, ktorý ukradol miliardu, teda že či teda pôjde do basy alebo nie. Či zločinec, ktorý niekde niekoho podplatil 700-tisícami, teda či dostane basu na 10 rokov, jako by sa patrilo, alebo však dáme mu podmienku alebo dáme mu nejaký obojok na nožičku a povieme mu, že bude mať domáce väzenie. Čo iné môže vyjsť z takýchto hláv? Samozrejme, že len to, čo je napísané v tomto návrhu zákona. Je to obrovská hanba a naozaj ma mrzí, že vy ignorujete to, čo hovorí Európska komisia. Vy ignorujete to, čo, dobre, môžeme sa prieť o tom, či majú nárok alebo nie, nárok vyjadriť nejaký svoj názor v Európskom parlamente. Vy ignorujete to, čo hovorí Európska prokuratúra, vy ignorujete to, čo hovorí rada prokurátorov, slovenská rada prokurátorov. Vy ignorujete naozaj skutočné elity a elity robíte zo zločincov typu Para, Lindtner, Kaliňák, Fico. A títo ľudia sú pre vás vraj právne autority, elity, ktoré napísali tento zákona. Ľudia alebo nejaký ten mladý Gašpar, človek, ktorý na tej, práve na tej chate poľovníckej vtedy, keď si myslí teda, že nikto ho nesleduje, nikto ho nepočúva, tak vtedy hovorí tú pravdu. A počas tých dlhých hodín na tej poľovníckej chate nepadlo ani raz jediné slovíčko o tom, že niečo je manipulované. Nepadlo ani raz o tom, že, že prokuratúra, NAKA niekomu upriem, chce upreť nejaké ľudské práva. Ale na tlačových konferenciách to bolo od začiatku do konca. A kde je potom problém, kedy hovorili pravdu? Na tých tlačových konferenciách, kde hrali to svoje divadlo, alebo tam zavretí na poľovníckej chate, kde si mohli hovoriť navzájom pravdu? Jasné, že na tej poľovníckej chate, kde si mohli hovoriť pravdu. A tam práve Gašparov syn hovorí, že ide Ma... nie Makó, Kaliňák ide vypovedať o tom teda, ako sa dostal ten zločinec Makó do, na finančnú správu. Ako to spravíme, ako budeš vypovedať? No však nemôžeš povedať pravdu, jak to povieme? Vieš čo, zvaľme to na Lučanského. Povieme, že Lučanský to spravil, však ten už sa nebude môcť brániť. A viete, čo je irónia osuda, osudu a cynizmus najväčšieho zrna? Že teraz, už ani neviem v ktorej strane, oni toho Lučanského syna majú spoluposlanca. Tí ľudia, ktorí vtedy, keď hovorili pravdu na tej poľovníckej chate, kde hovoria, že zvaľme to na Lučanského, lebo však sa nebude už môcť brániť a on to už nepoprie ani, ani nepotvrdí. Čiže zneužívali mŕtveho človeka, kde sa pred médiami tvárili, ako veľmi im na tom záleží. Jeho syna nahovoria na to, aby s nimi kandidoval a jeho syna si tu zoberú, aby im tu hlasoval spolu s týmito istými zločincami na to, aby si nadelili amnestiu. Kto iný ako práve ten syn Lučanského by mal sa voči tomu postaviť a povedať, že tomuto nebude predsa asistovať? Svojmu otcovi už nepomôže, jednoducho áno, podľa všetkého sa to na neho sypalo jeden, druhý, tretí, štvrtý, voči nemu svedčili, úplatky krížom-krážom v obrovských, obrovských sumách. Majetky, ktoré nevedel, ako má vysvetliť, ale svojho otca už nezachráni. Ale minimálne po tej poľovníckej chate si mohol zistiť, že teda s kým má dočinenia. Že to sú ľudia, ktorí sa jeho otca zastávali len pred kamerami, ale keď sa bavili na poľovníckej chate, akékoľvek svinstvo boli schopní zvaliť na jeho otca. A jeho syn tu ide hlasovať s týmito zločincami za to, aby v podstate si nadelili tí zločinci, ktorí proti jeho otcovi takto vystupovali, aby si nadelili amnestiu. Takže možno aj to, že tá tlačová konferencia spred tej hodinky dozadu, kde, kde Fico a spol. rečnili o tom, jako ja som mal v kancelárii nejaký spis. Tak po prvé hovorím, nikdy žiaden spis som nemal v rukách. Ak sa objavil na ministerstve financií, tak pol roka po tom, jako ja som odtiaľ odišiel. V miestnosti, do ktorej má prístup, odhadujem, tak 30, 40, 50 ľudí kedykoľvek a zároveň potom teda, ako tam už medzičasom boli ďalší dvaja ministri, a zároveň v miestnosti, ktorá nepatrí pod ministra. Ale ono to asi zrejme súvisí s tým, že títo ľudia fungujú tak, že podľa seba súdim teba. Podľa tej slovenskej ľudovej múdrosti, že oni sa takto správali, oni by to takto urobili. Ten Fico s Kaliňákom, s Gašparom, samozrejme, že tie spisy mali a o tom sú v podstate aj všetky tie kauzy, že bez problémov vynášali informácie, bez problémov informácie a kópie spisov dodávali mafii, však v podstate šéf branno-bezpečnostného výboru je obžalovaný z toho, že vynášal informácie mafii, že uplácal vyšetrovateľov, aby nevyšetrovali tak, aby páchatelia boli potrestaní, a tým pádom, áno, v ich svete to takto je asi normálne, a tak si povedali, že budú takéto klamstvá šíriť o nás. V podstate to robia roky, ale v skutočnosti, kto tu vynášal informácie v minulosti, tak to už bol možno nejaký minister Kaliňák, keď na tlačovej konferencii pri Hedvige Malinovej vynášal priamo informácie zo spisu a priamo na tlačovej konferencii z nej robil páchateľku a z páchateľov pomaly obete. Bol to Fico, kto vynášal informácie o daňových veciach Kisku. Bol to Fico, kto mal, samozrejme, informácie takisto z finančnej správy o mojich daňových veciach, a bol to Fico, kto zneužíval Policajný zbor na to, aby, aby sa zneužíval vlastne na to, aby bojoval proti, proti opozícii. Čiže tak jak som povedal, podľa seba súdim teba, ale my sme tak nekonali. A ja na rozdiel od Fica, Kaliňáka, Paru a ostatných ke-dy-koľ-vek si sadnem na detektor lži a cez ten detektor lži prejdem, ke-dy-koľ-vek. Ale žiaden z týchto vašich pusipajtášov si tam nesadne, lebo vedia, že ten detektor by vybuchol alebo každopádne by cez neho neprešli. Čiže my máme svedomie čisté, bojovali sme statočný boj, dali sme orgánom činným v trestnej, orgánom činným v spravodlivosti absolútnu slobodu, presne tak, ako sme sľúbili pred voľbami 2020, a slobodní vyšetrovatelia konečne mohli konať. Špeciálnym prokurátorom sa stal človek, ktorý vždy razil ideu padni, komu padni, a že sme si pred zákonom rovní a zrazu došiel na psa mráz. Lepšie povedané na psov mráz, a toho ste sa nejako zľakli. Chceli ste s nami asi urobiť dohodu, že my nepôjdeme vám po krku tým, že, že dáme vyšetrovateľom slobodu, a naďalej bude platiť to, čo tu dlhé roky platilo, že ruka ruku myje a vrana vrane oči nevykole. Nie, my sme sľúbili ľuďom, že im slobodu vyšetrovateľom dáme, tak sme im slobodu dali. A vy len za to, že si vyšetrovatelia, statoční vyšetrovatelia, ktorých keď napríklad tí, tá skupina okolo Čurillu a spol., ktorí pozatvárali a porozbíjali tie najnebezpečnejšie zločinecké vražedné skupiny na Slovensku ako piťovci a spol., tak len za to, že si trúfli ísť po tej naj, naj, najnebezpečnejšej zločineckej skupine s menom SMER – sociálna demokracia a HLAS a spol., táto jedna banda, tak len za to chcete týmto ľuďom ubližovať, chcete zrušiť inštitúciu, ktorá podľa môjho názoru vzorovo proti zločinu bojuje, a chcete nadeliť amnestiu všetkým zločincom, lebo sa pomedzi nimi nachádzate aj vy samotní. Môžete sa hanbiť, bude to veľký hriech voči spravodlivosti, ktorý spáchate. Áno, máte na to hlasy, ale to, čo ste urobili, že ste nám zobrali právo tu vystupovať, a každý z našich poslancov mal nachystané 20-minútové vystúpenie do rozpravy, aby sme využili, samozrejme, plnohodnotne čas, ktorý máme k dispozícii, a že ste nám zobrali túto možnosť a logicky dve hodiny a deväť minút nám nevyjdú na to, aby našich 16 poslancov mohlo vystupovať po 20 minút tak, ako nám dovoľuje rokovací poriadok, a že ste nám zobrali možnosť, aby sme reagovali na svojich kolegov faktickými poznámkami a takýmto spôsobom sme bojovali za lepšie Slovensko, bojovali za to, aby ste ten atentát na spravodlivosť spáchali, porušujete to, čo povedal Ústavný súd v náleze, ktorý posudzoval skrátené legislatívne konanie vo veci, v ktorej teda som bol aj ja účastný pri prijatí dvestoeurovej pomoci na dieťa, kedy Ústavný súd konštatoval, že samotné konanie v skrátenom legislatívnom konaní v tej veci, aj keď nebolo opodstatnené, nezakladá protiústavnosť návrhu na dvesto eur na dieťa, ale ak by s tým zároveň bolo spojené, že opozícii bolo ubrané právo hovoriť v pléne, tak v tom prípade by to konanie protiústavné bolo. Ja nerozumiem, prečo ste túto chybu dnes urobili, nechápem, prečo ste nás nenechali možno týždeň navyše rozprávať normálne, plnohodnotne v prvom čítaní a že ste ten mocenský ťah dnes urobili. Ale to, čo ste dnes urobili, je krásne do bodky to, čo popisuje Ústavný súd v tom náleze, ktorý som spomínal, nádherné protiústavné konanie a na základe toho sa, samozrejme, obrátime na Ústavný súd a budeme mať veľkú šancu tento spor vyhrať. Možno vy kalkulujete s tým, neviem presne, ako to funguje, že teda možno dokedy Ústavný súd rozhodne, dovtedy vy zametiete pod koberec to, čo treba, a potom v podstate sa to už nebude dať vrátiť, možno aj toto je vaše perverzné zmýšľanie. Nečudoval by som sa, ale každopádne dnes ste urobili chybu. Mali ste nás nechať rozprávať. Zobrali ste právo našim poslancom, možno ja dnes neviem presne, aký tam bol čas, približne tých asi tridsať minút som využil alebo využijem, asi tam bolo niečo, 120, no neviem, dve hodiny deväť minút, takže asi, asi ja som ten svoj čas využil, ale všetkých ostatných alebo väčšinu mojich kolegov ste o možnosť vystúpiť a dávať faktické poznámky pripravili. Je to protiústavné konanie z vašej strany, a preto veríme, že v podaní na Ústavný súd budeme úspešní. To, čo navrhujete, a všetky tie znižovania, perverzné znižovania trestných sadzieb a smiešne tresty za ťažké zločiny, ktoré zločinci páchali a budú páchať, doslova rozobratie inštitútu spolupracujúceho obvineného alebo zosmiešnenie toho inštitútu, kde už nikto nebude chcieť svedčiť, lebo, lebo sa to neoplatí, myslím, že veľmi dobre včera to, o tom hovoril práve pán Spišiak, tak to sú práve tie kroky, na ktoré Slovensko doplatí. A to doplatenie bude presný opak toho, ako ste to zdôvodňovali v skrátenom legislatívnom konaní, kde ste hovorili, že Slovensko musí konať takto a vy musíte konať takto v skrátenom legislatívnom konaní, lebo máme bezpečnostné hrozby, ak sa tak nestane. Nie práve tým, že vy zo Slovenska urobíte kriminálny klondike, kde bude dobré páchať zločiny s úplne minimálnymi hroziacimi trestami, tak práve tým tú bezpečnosť na Slovensku zhoršíte. Ten argument takisto v tom skrátenom legislatívnom konaní, že vzniknú hospodárske škody, no, maximálne tým zločincom, ktorí by museli nahradiť škody, ktoré spáchali. Ale ak vy sa považujete za štát, ak tých zločincov, ktorí rozkrádali naše verejné, považujete za štát, tak potom chápem, že to takto myslíte, že keď teda zločinec má zaplatiť niečo z nakradnutého, že podľa vás sú to teda vlastne hospodárske štáty voči štátu, ehm, hospodárske škody voči štátu. Je mi vás v podstate ľúto. Ste úbožiaci, ktorí nezastupujete záujem svojich voličov, zastupujete záujem mafiánov, ktorí vlastnia vaše politické strany. Zastupujete záujem pár desiatok ľudí, ktorým asistujete v tom, aby vo veľkom rozkrádali. Ja si trúfnem tipnúť, že z tých sedemdesiat tuším deväť, či koľko vás je, je vás tu možno 30, 40 takých, ktorí za to máte v podstate len poslanecký plat. Ak toto vy robíte za poslanecký plat a viete, že tí ďalší to robia za milióny, desiatky miliónov a stovky miliónov, tak v podstate ste len takí užitoční idioti, ale vybrali ste si to slobodne, že túto špinavú robotu chcete pre týchto ľudí robiť a hovoríte si, že vám to za to stojí. Ale keď to vaše svedomie má hodnotu päťtisíc eur mesačne, tak sa skúste ráno v kúpelke nad sebou zamyslieť. Možno v tom zrkadle budete vidieť síce čudo, ktoré sa podobá na človeka, ale v skutočnosti je to len obyčajná prostitútka, ktorá kedykoľvek svoje svedomie predá, aby mala za to len obyčajný poslanecký plat. A bol by som veľmi rád, aby sa teda niektoré z tých prostitútok, ktoré tu pomáhajú zločincom v tom, aby si nadelili amnestiu, aby sa pred tým zrkadlom spamätali a vo finále, aby ste sa možno tomuto atentátu na spravodlivosť postavili. (Potlesk.)